Ο δήμαρχος της Πάτρας, Κώστας Πελετίδης, δικάζεται τον Φεβρουάριο του 2017, λόγω της άρνησης του (ενόψει των βουλευτικών εκλογών του 2015) να παραχωρήσει χώρο στους χρυσαυγίτες. Επιπλέον, κατηγορείται λόγω της άρνησης του να τους δώσει στοιχεία σχετικά με το πόσα παιδιά μεταναστών φιλοξενούνται στους παιδικούς σταθμούς του δήμου.

«Ο Δήμος Πατρέων ουδεμία σχέση θέλει να έχει με τη ναζιστική οργάνωση της Χρυσής Αυγής. Ως εκ τούτου, με κανέναν τρόπο δεν θα διευκολύνει την κοινοβουλευτική ή άλλη δραστηριότητά της και άρα την εγκληματική της δράση, με τη διάθεση στοιχείων του, χώρων που του ανήκουν ή οποιονδήποτε άλλο τρόπο», τόνιζε ο Δήμος Πατρέων.

Τον Κ. Πελετίδη έχει μηνύσει ο χρυσαυγίτης Μ. Αρβανίτης λόγω «παράβασης καθήκοντος». Παράλληλα ο δήμαρχος κατηγορείται επειδή δεν έδωσε στους χρυσαυγίτες στοιχεία σχετικά με το πόσα παιδιά μεταναστών φιλοξενούνται στους παιδικούς σταθμούς του δήμου, μετά από Ερώτηση που είχε καταθέσει η ΧΑ στη Βουλή.